CELEX: 32010R1162
Language: et
Date: 2010-12-09 00:00:00
Title: Komisjoni määrus (EL) nr 1162/2010, 9. detsember 2010 , millega keeldutakse lubamast toidu kohta teatavate haigestumise riski vähendamisele ning laste arengule ja tervisele viitavate tervisealaste väidete esitamist  EMPs kohaldatav tekst

10.12.2010   
            
            
               ET
            
            
               Euroopa Liidu Teataja
            
            
               L 326/61
            
         KOMISJONI MÄÄRUS (EL) nr 1162/2010,
   9. detsember 2010,
   millega keeldutakse lubamast toidu kohta teatavate haigestumise riski vähendamisele ning laste arengule ja tervisele viitavate tervisealaste väidete esitamist
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1924/2006 toidu kohta esitatavate toitumis- ja tervisealaste väidete kohta, (1) eriti selle artikli 17 lõiget 3,
   ning arvestades järgmist:
   
               (1)
            
            
               Vastavalt määrusele (EÜ) nr 1924/2006 on keelatud esitada toidu kohta tervisealaseid väiteid, kui komisjon ei ole kõnealuse määruse kohaselt neile luba andnud ja kui need väited ei ole esitatud lubatavate väidete nimekirjas.
            
         
               (2)
            
            
               Määruses (EÜ) nr 1924/2006 on ka sätestatud, et toidukäitlejad võivad esitada tervisealaste väidete lubamise taotlusi liikmesriigi pädevale asutusele. Liikmesriigi pädev asutus edastab kehtivad taotlused Euroopa Toiduohutusametile (edaspidi „toiduohutusamet”).
            
         
               (3)
            
            
               Pärast taotluse kättesaamist peab toiduohutusamet taotlusest viivitamata teavitama teisi liikmesriike ja komisjoni ning esitama asjaomase tervisealase väite kohta arvamuse.
            
         
               (4)
            
            
               Komisjon peab tervisealaste väidete lubamise kohta otsuse tegemisel võtma arvesse toiduohutusameti arvamust.
            
         
               (5)
            
            
               Kaks arvamust, millele on viidatud käesolevas määruses, on seotud määruse (EÜ) nr 1924/2006 artikli 14 lõike 1 punktis b osutatud laste arengule ja tervisele viitavate tervisealaste väidete taotlustega.
            
         
               (6)
            
            
               Pärast seda, kui Danone Baby Nutrition oli esitanud määruse (EÜ) nr 1924/2006 artikli 14 lõike 1 punkti b kohase taotluse, pidi toiduohutusamet esitama arvamuse tervisealase väite kohta seoses Immunofortis® mõjuga imikute immuunsüsteemi arengule (küsimus nr EFSA-Q-2008-106) (2). Taotleja esitatud väide oli sõnastatud järgmiselt: „Immunofortis® imiku immuunsüsteemi tugevdamiseks looduslikul moel”.
            
         
               (7)
            
            
               Esitatud andmete põhjal järeldas toiduohutusamet komisjonile ja liikmesriikidele 4. veebruaril 2010 saadetud arvamuses, et esitatud teave ei ole piisav põhjusliku seose kindlakstegemiseks Immunofortis® tarbimise ja väidetava mõju vahel. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
            
         
               (8)
            
            
               Pärast seda, kui Vifor Pharma (Potters) oli esitanud määruse (EÜ) nr 1924/2006 artikli 14 lõike 1 punkti b kohase taotluse, pidi toiduohutusamet esitama arvamuse tervisealase väite kohta seoses toote Eye qTM mõjuga töömälule (küsimus nr EFSA-Q-2009-00485) (3). Taotleja esitatud väide oli sõnastatud järgmiselt: „Eye qTM (ainulaadne kombinatsioon suure EPA/DHA/GLA kontsentratsiooniga oomega-3 ja oomega-6 polüküllastamata rasvhapetest) sisaldab asendamatuid toitaineid, mis aitavad parandada laste töömälu”. Taotleja kasutatud lühendid viitavad vastavalt eikosapentaeenhappele (EPA), dokosaheksaeenhappele (DHA), gamma-linoleenhappele (GLA) ja polüküllastamata rasvhapetele (PUFA).
            
         
               (9)
            
            
               Esitatud andmete põhjal järeldas toiduohutusamet komisjonile ja liikmesriikidele 4. märtsil 2010 saadetud arvamuses, et esitatud teave ei ole piisav põhjusliku seose kindlakstegemiseks Eye qTM tarbimise ja väidetava mõju vahel. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
            
         
               (10)
            
            
               Kooskõlas määruse (EÜ) nr 1924/2006 artikli 28 lõikega 6 võib kõnealuse määruse artikli 14 lõike 1 punktis b osutatud tervisealaseid väiteid, mida ei ole määruse (EÜ) nr 1924/2006 artikli 17 lõike 3 kohase otsusega heaks kiidetud, jätkuvalt kasutada kuni kuue kuu jooksul pärast käesoleva määruse vastuvõtmist, tingimusel et taotlus on esitatud enne 19. jaanuari 2008. Kuna aga toodet Eye qTM käsitleva tervisealase väite taotlus esitati pärast 19. jaanuari 2008, ei ole artikli 28 lõike 6 punktis b sätestatud nõue täidetud ning selle artikliga ettenähtud üleminekuaega ei saa kohaldada. Seega tuleks ette näha kuuekuuline üleminekuaeg selleks, et võimaldada toidukäitlejatel teha käesolevas määruses sätestatud nõuete täitmiseks vajalikud kohandused.
            
         
               (11)
            
            
               Märkusi, mis komisjon sai taotlejatelt ja üldsuse esindajatelt määruse (EÜ) nr 1924/2006 artikli 16 lõike 6 kohaselt, on käesolevas määruses sätestatud meetmete kindlaksmääramisel arvesse võetud.
            
         
               (12)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud tervisealaseid väiteid ei lisata määruse (EÜ) nr 1924/2006 artikli 14 lõike 1 kohasesse liidu lubatud väidete nimekirja.
   Nende tervisealaste väidete kasutamist võib siiski jätkata kuue kuu jooksul pärast käesoleva määruse jõustumist.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 404, 30.12.2006, lk 9.
   
      (2)  The EFSA Journal (2010); 8(2):1430.
   
      (3)  The EFSA Journal (2010); 8(3):1516.
   
      LISA
      
         Tagasi lükatud tervisealased väited
      
      
                  Taotlus – määruse (EÜ) nr 1924/2006 asjakohased sätted
               
               
                  Toitaine, aine, toit või toidugrupp
               
               
                  Väide
               
               
                  EFSA arvamuse viide
               
            
                  Artikli 14 lõike 1 punkt b: tervisealane väide, milles osutatakse laste arengule ja tervisele
               
               
                  Immunofortis®
               
               
                  Immunofortis® imiku immuunsüsteemi tugevdamiseks looduslikul moel
               
               
                  Q-2008-106
               
            
                  Artikli 14 lõike 1 punkt b: tervisealane väide, milles osutatakse laste arengule ja tervisele
               
               
                  Eye qTM
                  
               
               
                  Eye qTM (ainulaadne kombinatsioon suure EPA/DHA/GLA kontsentratsiooniga oomega-3 ja oomega-6 polüküllastamata rasvhapetest) sisaldab asendamatuid toitaineid, mis aitavad parandada laste töömälu
               
               
                  Q-2009-00485